CELEX: 62017CN0008
Language: ro
Date: 2017-01-09 00:00:00
Title: Cauza C-8/17: Cerere de decizie preliminară introdusă de Supremo Tribunal de Justiça (Portugalia) la 9 ianuarie 2017 – Biosafe – Indústria de Reciclagens SA/Flexipiso – Pavimentos SA

27.3.2017   
            
            
               RO
            
            
               Jurnalul Oficial al Uniunii Europene
            
            
               C 95/5
            
         Cerere de decizie preliminară introdusă de Supremo Tribunal de Justiça (Portugalia) la 9 ianuarie 2017 – Biosafe – Indústria de Reciclagens SA/Flexipiso – Pavimentos SA
   (Cauza C-8/17)
   (2017/C 095/11)
   Limba de procedură: portugheza
   
      Instanța de trimitere
   
   Supremo Tribunal de Justiça
   
      Părțile din procedura principală
   
   
      Recurentă: Biosafe – Indústria de Reciclagens SA
   
      Intimată: Flexipiso – Pavimentos SA
   
      Întrebările preliminare
   
   
               1)
            
            
               Directiva 2006/112/CE (1) și, în particular, articolele 63, 167, 168, 178, 179, 180, 182 și 219 din aceasta, precum și principiul neutralității, se opune unei legislații din care rezultă că, într-o situație în care vânzătorul bunurilor, care este plătitor de TVA, a fost supus unui control fiscal din care a rezultat că a aplicat o cotă a TVA-ului mai mică decât cea care trebuia aplicată, a plătit statului taxa suplimentară și dorește să obțină plata corespunzătoare de la cumpărător, de asemenea plătitor de TVA, termenul în care acesta din urmă poate deduce respectiva taxă suplimentară începe să curgă de la data emiterii facturilor inițiale, iar nu a emiterii sau a primirii documentelor rectificative?
            
         
               2)
            
            
               În cazul unui răspuns negativ la întrebarea preliminară anterioară, directiva și, în particular, articolele menționate și principiul neutralității sunt contrare unei legislații din care rezultă că, după primirea documentelor rectificative ale facturilor inițiale, emise în urma controlului fiscal și după plata către stat a taxei suplimentare, în scopul obținerii plății taxei suplimentare, atunci când termenul menționat pentru exercitarea dreptului de deducere a expirat, refuzul cumpărătorului de a efectua plata este sau nu este legitim, având în vedere că imposibilitatea deducerii taxei suplimentare justifică refuzul repercutării acesteia asupra sa?
            
         
      (1)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO 2006 L 347, p. 1, Ediție specială 09/vol. 3, p. 7).